Publication: Magyar Közlöny
Issue: MK-1999-93 (Year: 1999, Number: 93)
Era: 1990-2004
Section: a 43/1999. (X. 27.) OM rendelethez
Paragraph Index: 145

1. A képzési cél A szak célja a humán környezet-egészségügy, valamint az egészségfejlesztés ehhez kapcsolódó releváns témaköreinek elsajátíttatása, amely a környezet-egészségügyi területen végzendő gyakorlati, oktatási és kutatási munka megalapozását egyaránt szolgálja. A szakon végző szakember ismerje meg — a természetes és mesterséges környezet által közvetített egészségkárosodás mechanizmusait és sajátosságait a környezet és az emberi tevékenység kölcsönhatásainak függvényében, — a környezet minőségével összefüggő egészségkárosodás kockázatának becslését, a veszélyeztetettség feltárására alkalmas epidemiológiai módszereket, illetve az ezekkel nyert eredmények értékelésének logikáját, — a környezeti hatások monitorozására, az egészségkárosító hatások kiküszöbölésére, illetve csökkentésére irányuló szakmai tevékenység tervezéséhez, szervezéséhez és kivitelezéséhez szükséges alapokat, — az egészségfejlesztés és -megőrzés tudományos alapjait és módszertanát, — az egészségügyi, ezen belül a környezet-egészségügyi döntéshozatal mechanizmusait, — és váljon képessé a szaktárgyi ismeretanyag gyakorlati alkalmazására.

Source: https://magyarkozlony.hu/hivatalos-lapok/485ae47a0d6a74ae7c0f172be19cb30b59ed28fb/dokumentumok/1045944268cab63f7753b0b5432b841611bdea73/letoltes